Geloftedag-herdenkings gee ons nuwe perspektief op Boere-Afrikaner eenheid | Die Vryburger
December 8, 2014 - Menings
- 8 comments	16 Desember 1838, met reg al genoem die geboorte-uur van ons volk. Vir meer as ´n eeu in wording, reeds meer as 175 jaar Geloftevolk, is ons ootmoedig dankbaar dat op daardie eerste Geloftedag ons volk as’t ware hier bevestig is deur God, die Beskikker van volke.
Jaarliks word Geloftedag herdenk onder die leiding van plaaslike Geloftefees komitee’s. Daar is komitee’s wat reeds ´n dekade-lange tradisie in stand hou en so meewerk aan ons volk se nakoming van ons Gelofte.
Waarom herdenking van die Gelofte?
Ons hoor hierdie vraag toenemend in 2014, en daar is net een antwoord hierop:
Wie hierdie vraag vra, is geen Afrikaner, Boer of Boere-Afrikaner nie!
Hoe jy jouself ookal sien, nasate van die Voortrekker weet waarom ons Geloftedag herdenk.
Hoe kan ék en jý die Gelofte elke dag nakom?
Kom ons raak betrokke by ons volk en ons kultuur. Geloftefees komitee’s bied ´n unieke geleentheid hiertoe, aangesien hierdie komitee’s spesifiek plaaslik bestaan en organiseer.
Dit is werklik volkskultuur uit die volk, vir die volk, daar waar ons woon of werk.
Maar kom ons gaan een tree verder:
Waar aktiewe Geloftefees komitee’s bestaan, kom ons maak hulle sterker, maar kom ons gebruik daardie plaaslike platvorm ook om ánder volksaksies te ondersteun en plaaslik uit te brei.
Wanneer ons op 16 Desember ons kinders leer van die Gelofte, van die dankbare pligte wat dit op ons plaas, kom ons stel onsself ten doel om verder vrug te dra deur onderlinge gesinsbetrokkenheid om weer dorp-vir-dorp ´n eensgesinde Geloftevolk op te bou.
8 thoughts on “Geloftedag-herdenkings gee ons nuwe perspektief op Boere-Afrikaner eenheid”	Arnold December 8, 2014 at 10:44 am	Ek het al die voorstel gemaak dat ons as Volk op elke dorp in hierdie land ‘n “Kultuurmeester” moet aanstel.
In die verlede het ons Burgemeesters die taak gehad om hierdie dinge te bestuur.
Ongelukkig is dit nou maar so dat die swart burgemeesters niks met ons kultuur uit te waaie het nie.
Niks verhoed ons om ons eie Kultuurmeesters aan te stel nie, en hulle kan dan alle sake wat die Volk betref sonder inmenging hanteer.
Flerrie December 8, 2014 at 11:14 am	@Arnold,
Stem entoesiasties saam met jou. Waar is die Geloftedag- en Krugerdagfeeste met tablo’s en Gerhard Beukes se dramas? Waar is amateur drama-organisasies, debatsaande, koffiehuiskonserte?
Hoewel, ons sal dit nou seker maar bedags moet doen, want in die aande is dit nou gevaarlik.
Arnold December 8, 2014 at 12:58 pm	Die Mens is nou maar eenmaal so geskape dat hy ‘n Leier moet hê. Ons Ou Volkie se Leiers is op elke vlak van ons ontneem.
Selfs ons Kerke het nie gespaar gebly nie. Alhoewel darem nog steeds ons beste rigting wyser wat ons nog het.
Verder kan jy maar gaan kyk, ons het niks meer wat deur ons eie mense bestuur word nie.
En voordat ons nie weer ons eie leiers kies en aanstel nie, gaan ons in alle rigtings rond wetter tot die koeie huistoe kom.
Die maklikste en goedkoopste weg om dit weer op dreef te kry, is om ‘n neutrale “Kultuurmeester” oor ons self aan te stel.
Begin sommer bo, en begin met ‘n Kultuurmeesters Vereniging of iets soortgelyk.
Hierdie Leiers Vereniging se moontlikhede is onbeperk, want dit kan die Afrikaner/ Boere weer daardie gevoel van “Belonging” gee.
Joffre Papenfus December 8, 2014 at 7:55 pm	Die voorgaande kommentare sny ‘n belangrike saak aan:
Ons het nie mense wat minstens PLAASLIK leiding neem nie.
Ten eerste om ons kultuur te bewaar: kultuur wat nie uitgeleef word nie, sterf uit!
ten tweede om daardie kultuur suiwer te hou: te veel “afrikaanses” verlaat die volksweg!
[diegene wat die grondwet wil steun en veelrassige kultuur en burgerregte najaag!]
ten derde, om langs plaaslike betrokkenheid weer Afrikaner-nasionalisme te laat herleef.
Ons geskiedenis is vol van voorbeelde waar ons voorsate (herhaaldelik) weer opgestaan het, en ja die leiers was daar, MAAR DIE GEWONE MAN, VROU EN KIND HET DIE DEURSLAG GEGEE!
Arnold December 8, 2014 at 8:24 pm	@ Joffre;
Kan ” Die Vryburger” of iemand nie dalk die slap leisels optel en ‘n berig hieroor skryf nie?
Daar is soveel begaafde Volksgenote wat die woordeskat en skryfkuns goed kan inspan om die Volkie te motiveer.
Selfs van ons eie mense wat in die verlede Burgemeesters was wat dalk die bal aan die rol kan kry.
Ons het op geen vlak meer ‘n Leier nie. En as ons dit nie eens op plaaslikke vlak kan vermag nie, dan kan ons maar nou al handdoek ingooi.
Anton B December 11, 2014 at 9:21 pm	Steun die beginsel 100% Sonder kultuur wat n volk saambind kan hy nie swaar tye oorleef nie. Veral nie n landlose volk soos ons nie.
Kultuur en erfenis is aspekte wat in die ouerhuis aan die kind oorgedra moet word. Soos die grootste beoefenaars van apartheid die Jode deur die eeue nog gedoen het. En so het hulle ondanks hul landloosheid al die eeue staande gebly.
Ruiter vd Forums December 11, 2014 at 10:39 pm	Navolgingswaardige idee. Maar sonder om n storie te loop staan en holrug ry, vermoed die uwe dat in enige teater, boer se kind ‘onder’ sal moet sit en die adel bloubloed Boer…seker bo ? Wat my dan by die grappie bring ( kripties vertel ) :-
Die ou flieks, soos die Majestic op Porterville, was daar ook hierdie skeiding.
Onder was die Kilos, en bo die Whisky’s.
n Oom affie Kaap-af het hom bo in die voorste ry, reg in die hoek bevind. So 3/4 deur die storie voel die oubaas sy blaas gaan nie hou nie.
Net daar laat loop hy toe maar oor die balkon. Na 10 sek’s van totale verligting kom daar n beangste kreet van onder met : –
” OUBAAS! OOOUBAAS ! Ek…Klaas Valentyn kan sien oubaas is NUUT hierso innie Porreville ! NIE SOO OP EEN PLEK NIE ASB MY KROON…..HIER INNIE PORREVILLE SPREI HUL HOM DAM SO BIETJIE ROND OOK ” !!
Nou ja toe. Gekultiveerdheid is ons nie almal beskore nie. Soos Ruiter se gedrag hier getuig.
Arnold December 12, 2014 at 6:24 am	@ RvdF;
Was dit nie maar altyd die geval onder ons ou Volkie nie.
Dit laat my weer dink aan die huidige regering waarmee ons sit. Al die domstes onder die dommes sit daar ” bo” .
Moet seg dat die slawe darem iets by hule meesters geleer het.